ตลาดหุ้นเอเชียบวกเช้านี้ หลังเยนอ่อนหนุนหุ้นญี่ปุ่นทะยาน
ตลาดหุ้นเอเชียบวกเช้านี้ หลังเยนอ่อนหนุนหุ้นญี่ปุ่นทะยาน
31 ส.ค. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นเช้านี้ โดยการนำของตลาดหุ้นญี่ปุ่น เนื่องจากหุ้นกลุ่มส่งออกทะยานขึ้นหลังจากเงินเยนอ่อนค่าลงเมื่อเทียบกับดอลลาร์สหรัฐ ภายหลังจากที่นายสแตนลีย์ ฟิสเชอร์ รองประธานธนาคารกลางสหรัฐ (เฟด) ได้ออกมาส่งสัญญาณครั้งใหม่ว่า เฟดจะปรับขึ้นดอกเบี้ยในระยะใกล้นี้
โดยดัชนี MSCI Asia Pacific ปรับตัวขึ้น 0.3% สู่ระดับ 138.40 จุด เมื่อเวลาประมาณ 9.15 น.ตามเวลาโตเกียว  ดัชนี NIKKEI 225 ตลาดหุ้นญี่ปุ่นเปิดวันนี้ที่ 16,857.83 จุด เพิ่มขึ้น 132.47 จุด, ดัชนี SSE Composite ตลาดหุ้นจีนเปิดวันนี้ที่ 3,072.92 จุด ลดลง 1.76 จุด, ดัชนี HSI ตลาดหุ้นฮ่องกงเปิดวันนี้ที่ 23,043.08 จุด เพิ่มขึ้น 26.97 จุด, ดัชนี TAIEX ตลาดหุ้นไต้หวันเปิดวันนี้ที่ 9,122.19 จุด เพิ่มขึ้น 11.63 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,038.58 จุด ลดลง 1.16 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,822.68 จุด ลดลง 5.71 จุด ส่วนตลาดหุ้นมาเลเซียปิดทำการวันนี้ เนื่องในวันชาติ